Kokkuvõtteks. Keskne probleem meie jaoks oli õigussüsteemi suletuse (resp. normatiivse suletuse) küsimus. Teisisõnu, jutt käib Max Weberi poolt tõstatatud küsimusest formaalse-materiaalse ratsionaalsuse vahekorra kohta õiguses. Juristide puhul on see küsimus reeglina lahendatud õigussüsteemi kas täieliku või osalise autonoomia (suletuse) kasuks. Õigussotsioloogia paljud tuntud esindajad (Weber, Parsons, Luhmann, Teubner, Cotterrell ja nagu hiljem näeme, oluliselt ka Carbonnier) kalduvad seda seisukohta jagama. Vastupidist seisu-kohta kaitsevad eeskätt Ehrlich, Evan, Habermas jt.